Eurostopodus argus

Eurostopodus argus  é unha especie de ave da orde dos caprimulxiformes, familia dos caprimúlxidos, subfamilia dos eurostopodinos, unha das cinco integradas no xénero Eurostopodus.

 Taxonomía 
 Descrición 
A especie foi descrita en 1892 polo zoólogo alemán especializado en ornitoloxía Ernst Hartert.Eurostopodus argus Hartert, 1892 no GBIF. Consultado o 17 de xaneiro de 2023.Eurostopodus argus Hartert, 1892 na BioLib. Consultada o 17 de xaneiro de 2023.

 Sinónimos 
Ademais de polo seu nome actualmente válido, a especie coñeceuse tamén polos sinónimos:
Eurostopus argus Hartert, 1892
Eurostopodus guttatus gilberti Deignan, 1950
Eurostopodus argus harterti Mathews, 1912
Caprimulgus argus Rosenberg, 1867

 Características 
Eurostopodus argus é un dos caprimúlxidos máis grandes e coloridos, con patróns intricados con abundancia de manchas e pencas, permítenlle a esta especie mimetizarse perfectamente en solos avermellados, con vexetación, ou  marróns cando se encontran en lugares rochosos parcialmente cubertos de follas, ramas e paus.Morcombe, M. (2003): Field guide to Australian birds. Archerfield, Queensland. Steve Parish Publishing Pty Ltd. ISBN 1-7402-1564-8.

Na ave adulta en voo é posíbel observar grandes manchas brancas en catro das plumas primarias exteriores.

Miden entre 25 a 28 cm de longo. Os machos pesan entre 81 e 132 g, mentres que as femias son algo máis pequenas e pesan de 74 a 123 g. A envergadura alar é de 20,5 a 23,9 cm, medindo a cola uns 15 cm de longo, e o pico entre 1,5 e 2,5 cm. O pico é de cor de parda clara a anegrada, ocasionalmente máis claro cerca da comisura da mandíbula inferior. O iris é marrón; e as patas tamén son marróns coas garras máis escuras.Schodde, R., & Mason, I. J. (1980):3 Nocturnal birds of Australia. Melbourne: Lansdowne Editions. ISBN 978-0-7018-1040-5. 

 Distribución e hábitat  
Eurostopodus argus encóntrase en gran parte de Australia, salvo na costa leste, e pasa o inverno nas illas menores da Sonda e as illas Aru (Indonesia).

Os seus hábitats naturais son os bosques abertos, zonas de arbustos e matogueiras, sabana e mangleirais.Cleere, N. (2010): Nightjars: A Guide to Nightjars and related birds. A&C Black. ISBN 1-8734-0348-8.

 Estado de conservación 
Segundo a Unión Internacional para a Conservación da Natureza e dos Recursos Naturais Eurostopodus argus ten unha área de distribución moi grande e, polo tanto, non se acerca aos limiares de vulnerábel segundo o criterio do tamaño da área de distribución, e a tendencia da súa poboación parece ser estábel e, polo tanto, a especie non se acerca aos limiares de vulnerábel de acordo co criterio de tendencia da poboación e, aínda que se cuantificou o tamaño da poboación, non se cre que se acerque aos limiares de vulnerábel segundo o criterio do tamaño da poboación. Por estas razóns, o status da especie se avalíase como de LC (pouco preocupante).

 Notas 

 Véxase tamén 

 Bibliografía  
 Cleere, Nigel & Nurney, David (1998): Nightjars: A Guide to the Nightjars, Frogmouths, Potoos, Oilbird and Owlet-nightjars of the World. Londres: Christopher Helm. ISBN 1-8734-0348-8.
 Sibley, C. G., Ahlquist, J. E. & Monroe, B. L., Jr (1988): "A classification of living birds of the world based on DNA-DNA hybridization studies". Auk  105: 409-423. (Texto completo).

 Outros artigos 
Caprimulxiformes
Eurostopodinos
Eurostopodus

Categoría:Caprimulxiformes
Categoría:Aves de Australia
Categoría:Animais descritos en 1892